- Hindi News
- National
- एक आवेदन से सभी तरह के ड्राइविंग लाइसेंस बनंेगेे, जल्द लागू होगा फार्मेट
एक आवेदन से सभी तरह के ड्राइविंग लाइसेंस बनंेगेे, जल्द लागू होगा फार्मेट
स्कूल बस में सीसीटीवी नहीं तो मान्यता होगी रद्द
केंद्रीयसड़क परिवहन और राजमार्ग मंत्रालय जल्द ड्राइविंग लाइसेंस के एक ही फार्म का प्रारूप जारी करने जा रहा है। इस अनोखे आवेदन में लोगों को अंगदान के लिए भी प्रेरित करने के लिए अंगदान का विकल्प भरने दिया जाएगा। नई व्यवस्था लागू होने के बाद परिवहन विभाग लाइसेंस से जुड़े हर एक काम के लिए अलग-अलग फॉर्म भरवाने की जगह सिर्फ एक ही फॉर्म भरवाएगा। आवेदन में पहली बार अंगदान का विकल्प हां या ना में मिलेगा। अंगदान के इच्छुक लाइसेंसधारकों को अंगदान के विकल्प पर हां लिखना होगा। ऐसे में उन्हें आर्गन डोनर (अंगदाता) लिखे ड्राइविंग लाइसेंस कार्ड मिलेंगे। खास बात यह होगी कि दुर्घटना की स्थिति में आसानी से इनका अंगदान हो सकेगा। इससे जरूरतमंद को नई जिंदगी मिलेगी। इस आवेदन में आधार कार्ड नंबर भी भरना होगा।
चूरू | स्कूलीबच्चों की सुरक्षा के लिए सीबीएसई ने नई कवायद की है। सीबीएसई से जुड़े स्कूलों की बालवाहिनियों में अब सीसीटीवी कैमरे और जीपीएस सिस्टम अनिवार्य किया है। ऐसा करने वाले स्कूल की मान्यता रद्द हो सकती है। इसका निर्देश जारी हो चुका है। अब बालवाहिनियों की जांच को लेकर मंथन चल रहा है। इसके अलावा फिटनेस जैसी अन्य कमियों को भी देखा जाएगा। फिटनेस पर 1500 रुपए खर्च नहीं करने वाले स्कूल और वाहन मालिक जीपीएस, सीसीटीवी पर 15000 रुपए कैसे खर्च करेंगे? जिले 150 बालवाहिनियां हैं, जिनमें करीब ढाई हजार बच्चे हर दिन सफर करते हैं। फिटनेस के लिए निरीक्षण फीस हैवी व्हीकल के लिए 400, मीडियम व्हीकल के लिए 300, लाइट व्हीकल के लिए 200, थ्री व्हीलर के लिए सौ रुपए है। परिवहन विभाग के ग्रीन टैक्स को मिला जाए एक बालवाहिनी के लिए न्यूनतम हजार से 1500 रुपए लगते हैं। नए बदलाव के बाद फीस में इजाफा हुआ है। जानकारों का मानना है कि ये स्कूल और वाहन मालिक बालवाहिनी के लिए पंद्रह सौ रुपए खर्च करने में हिचकते हैं।
प्रारूप मंत्रालय समिति ने लोगों के सुझाव पर तैयार किया है
आधिकारिकजानकारी के अनुसार परिवहन विभाग इसका रिकॉर्ड स्वास्थ्य विभाग से भी साझा करेगा। फार्म के इस प्रारूप को तैयार करके मंत्रालय की समिति ने पहले लोगों के सुझाव लिए थे। अधिकाधिक लोगों के इसे पसंद किए जाने और पर इसे मंत्रालय को भेजा गया है। इसका मार्च में फाइनल नोटिफिकेशन जारी होते ही यह व्यवस्था देशभर में लागू हो जाएगी। गौरतलब है कि केंद्रीय सड़क परिवहन और राजमार्ग मंत्रालय ने हाल ही में लाइसेंस के फॉर्म की नई व्यवस्था लागू करने के लिए एक ड्राफ्ट नोटिफिकेशन जारी किया था।
एक फार्म से होंगे लर्निंग लाइसेंस, स्थायी, डुप्लीकेट, लाइसेंस रिन्यू जैसे कई काम
एकही आवेदन से लर्निंग लाइसेंस, स्थायी लाइसेंस, डुप्लीकेट लाइसेंस, लाइसेंस रिन्यूवल, लाइसेंस में कैटेगरी जोड़ने, पते में परिवर्तन, नाम में संशोधन जैसे कई काम हो सकेंगे। इस फार्मेट के जल्द लागू होने की पूरी उम्मीद है।
अनिवार्यहोगा आधार, अंगुली से हो जाएगी पहचान
इसखास आवेदन में आधार नंबर लिखना अनिवार्य हो सकता है। यदि आवेदक ने आधार नंबर लिखता है तो उसे पिता या पति का नाम, महिला/पुरुष, पता और जन्म तारीख जैसी जानकारी नहीं भरनी होगी। ऐसे में आवेदक को सिर्फ एक अंगुली का निशान देना होगा। जिससे सही आवेदक की पहचान हो सके।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva